અસદે બગાવત કરનારા લોકોને કચડી નાંખવા કેમિકલ વેપન્સ અને બેરલ બોમ્બનો ઉપયોગ બેફામ રીતે કર્યો હતો. આઈએસઆઈ બેફામ છે ને તેણે પણ સામે અત્યાચારો શરુ કર્યા. પુરુષોને રહેંસી નાંખવા માંડ્યા અને સ્ત્રીઓને ગુલામ બનાવીને તેમનો ઉપયોગ હવસ સંતોષવાનારમકડા તરીકે કરવા માંડ્યાં. બીજાં આતંકવાદી સંગઠનો પણ અત્યાચારો કરવાની હોડમાં ઉતર્યાં તેથી લોકો ત્રાહિમામ થઈ ભાગવા માંડ્યાં. સીરિયાની વસતી લગભગ બે કરોડની હતી. તેમાંથી ૪૦ લાખ લોકો ઘરબાર છોડીને નિકળી ગયાં. આમ અમેરિકાએ જે ખેલ ખેલ્યો તેમાં સીરિયાની ૨૦ ટકા વસતી તો ઘરબાર વિનાની થઈ ગઈ. જો કે એ છતાં અસદ ટકી ગયો ને તેનો ખાર અમેરિકાને રહી ગયો. ત્યારથી અસદને તગેડીને પોતાની રબ્બર સ્ટેમ્પ સરકાર બેસાડવા અમેરિકા મથ્યા કરે છે પણ રશિયાના કારણે ફાવતું નથી.